stanford-oval/wikipedia huggingface dataset:
Aukusti Korhonen

Aukusti Korhonen (vuoteen 1872 Nils August Öqvist, 12. huhtikuuta 1851 Kuopio – 12. huhtikuuta 1874 Helsinki) oli suomalainen näyttelijä ja kirjailija. Hän oli Kansallisteatterin edeltäjän Suomalaisen Teatterin ensimmäisiä näyttelijöitä.
Korhosen vanhemmat olivat Ruotsista muuttanut seppä Johan Petter Öhqvist ja kuopiolainen Johanna Fredrika Broberg. Korhonen lähti 17-vuotiaana Helsinkiin, koska halusi ryhtyä näyttelijäksi. Hankkiakseen elantonsa hän värväytyi soitto-oppilaaksi Suomen Kaartiin ja pääsi pian ruotsin ja suomen kielen taitoisena kirjurin apulaiseksi kaartin kansliaan. Korhonen kirjoitti muun muassa runon "Suomen kaartin sotahymni", jonka kaartin kapellimestari Adolf Leander sävelsi.
1860-luvun lopulla Helsingissä toimi Oskar Toppeliuksen johtama[lähde? ] suomenkielinen teatterikoulu, jonne Korhonen pääsi oppilaaksi. Koulu lopetti toimintansa 1869,[lähde? ] mutta hän ehti sen kautta pääsemään kosketuksiin Kaarlo ja Emilie Bergbomin sekä useiden suomalaisten kirjailijoiden, muun muassa Fredrik Cygnaeuksen kanssa. Vuonna 1870 Korhonen liittyi oppilaaksi ruotsalaisen August Westermarkin perustamaan Unga Finska Teatern -kiertueteatteriin. Hän oli August Aspegrenin, Aurora Gullsténin, Selma Heermanin ja Edvard Himbergin ohella yksi seurueen viidestä suomea taitaneesta näyttelijästä, jotka myöhemmin muodostivat syksyllä 1872 toimintansa aloittaneen Suomalaisen Teatterin ydinryhmän.
Korhonen kirjoitti myös kaksinäytöksisen komedian Kosijat saksalaisen aiheen perusteella. Myöhemmin Sakari Ruotsalo teki siitä uuden mukaelman nimellä Kuka nyt vävyksi?[lähde? ]
Aiheesta muualla

Vapaasti ladattavia e-kirjoja Projekti Lönnrotilta
Lisää luettavaa aiheesta Aukusti Korhonen on Wikiaineistossa
Barilius canarensis

| Barilius canarensis |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  canarensis
Kaksiosainen nimi
 Barilius canarensis  (Jerdon, 1849) 
Katso myös
   Barilius canarensis Wikispeciesissä   Barilius canarensis Commonsissa 
Infobox OKNimi-testi OKIUCN-testi OK: 
Barilius canarensis on särkien (Cyprinidae) heimoon kuuluva makean veden kalalaji. Sen kuvasi tieteelle Thomas C. Jerdon vuonna 1849.
Laji kasvaa yleensä korkeintaan 15 senttimetrin mittaiseksi. Sitä tavataan endeemisenä eli kotoperäisenä Intiasta. Lajia pidetään myös akvaariossa. Kansainvälinen luonnonsuojeluliitto IUCN on luokitellut lajin erittäin uhanalaiseksi.
Barilius mesopotamicus

| Barilius mesopotamicus> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  mesopotamicus
Kaksiosainen nimi
 Barilius mesopotamicus  Berg, 1932 
Katso myös
   Barilius mesopotamicus Wikispeciesissä  
Infobox OKNimi-testi OKIUCN-testi OK: 
Barilius mesopotamicus on särkien (Cyprinidae) heimoon kuuluva makean veden kalalaji. Sen kuvasi tieteelle Lev Berg vuonna 1932.
Laji kasvaa yleensä korkeintaan seitsemän senttimetrin mittaiseksi. Sitä tavataan Iranista, Irakista ja Turkista. Kansainvälinen luonnonsuojeluliitto IUCN on luokitellut lajin elinvoimaiseksi.
Augustin Robespierre

Augustin Robespierre, François Bonnevillen maalaus noin vuodelta 1790.
Augustin Bon Joseph de Robespierre (21. tammikuuta 1763 Arras – 28. heinäkuuta 1794 Pariisi) oli ranskalainen vallankumousajan poliitikko. Hän oli tunnetun vallankumousjohtajan Maximilien Robespierren veli ja tukija. Augustin Robespierre tunnettiin myös nimellä Robespierre nuorempi (ransk. le jeune).
Robespierre työskenteli vuodesta 1791 Pas-de-Calais’n departementin hallinnossa ja tuli vuonna 1792 Arrasin piirin prokuraattoriksi (procureur-syndic). Hänet valittiin vuonna 1792 Pariisin edustajana kansalliskonventtiin, jossa hän liittyi vuoripuolueeseen. Robespierre oli konventin komissaarina Etelä-Ranskassa ja Italian-vastaisella rintamalla heinäkuusta 1793 tammikuuhun 1794 sekä helmikuusta kesäkuuhun 1794. Toulonin piirityksen yhteydessä hän huomasi taitavan nuoren upseerin Napoléon Bonaparten ja edisti tämän uraa kertomalla tämän ansioista veljelleen Maximilienille, josta oli tullut Ranskan mahtavin mies.
Robespierre hyötyi veljensä maineesta, mutta jakoi myös tämän karun kohtalon. Thermidorin vallankaappauksen käynnistyessä 27. heinäkuuta 1794 Augustin asettui konventissa ritarillisesti veljensä rinnalle ja vaati molemmille samaa kohtelua, jolloin kummatkin määrättiin vangittaviksi. Paul de Barrasin komentamien sotilaiden lähestyessä seuraavana yönä Robespierren tukijoiden viimeistä turvapaikkaa, Pariisin kaupungintaloa, Maximilien ampui itseään päähän ja Augustin taas yritti pakoa tai luultavammin itsemurhaa hyppäämällä ikkunasta place de Grèvelle ja putosi sotilaan kantaman pistimen päälle. Molemmat veljekset jäivät henkiin pahasti haavoittuneina. Seuraavana päivänä vallankumoustuomioistuin tuomitsi heidät kuolemaan ja heidät teloitettiin giljotiinilla yhdessä Couthonin, Saint-Justin ja muiden Robespierren liittolaisten kanssa.
Monet aikalaiset, mukaan lukien veljesten sisko Charlotte, pitivät Augustinia vähemmän lahjakkaana kuin Maximilienia. Myös useat historioitsijat katsoivat Augustinin olleen vain vähäpätöinen veljensä seuraaja, mutta eräät sotahistorioitsijat ovat katsoneet hänellä olleen myös itsenäistä vaikutusta konventin komissaarina.
Aiheesta muualla

Kuvia tai muita tiedostoja aiheesta Augustin Robespierre Wikimedia Commonsissa
Aune Rutonen

Aune Rutonen (o.s. Nousiainen, 17. marraskuuta 1929 Pielavesi – 26. maaliskuuta 2009 Haukipudas) oli suomalainen poliitikko. Rutonen toimi Suomen Maaseudun Puolueen 2. varapuheenjohtajana 1976–1982, kunnes erosi ja perusti sitoutumattoman ryhmän Haukiputaan kunnanvaltuustossa vuonna 1982. Rutonen toimi SMP:n Oulun piirin piirisihteerinä ja vaalipäällikkönä 1974–1982, Haukiputaan kunnanvaltuutettuna tai varavaltuutettuna 1973–1992. Hän oli jäsenenä muun muassa koululautakunnassa ja sosiaalilautakunnassa. Aune Rutonen oli pitkään myös Haukiputaan seurakunnan luottamustehtävissä vuosina 1971–2002. Hän oli muun muassa kirkkovaltuutettuna ja kirkkoneuvoston jäsenenä.
Rutonen toimi aikanaan myymälänhoitajana Pielavedellä. Avioliiton solmimisen jälkeen hän toimi maatilan emäntänä, piirisihteerinä ja myymälänhoitajana Haukiputaalla.
Tuulikki Korpinen

Taimi Tuulikki Korpinen (o.s. Syväniemi; 29. huhtikuuta 1912 Padasjoki – 27. huhtikuuta 1998 Heinola) oli suomalainen lehtori ja kielitieteen sekä Kalevalan tutkija.
Korpinen tuli ylioppilaaksi Kallion yhteiskoulusta (Helsinki) ja valmistui filosofian kandidaatiksi 1938. Hän oli Forssan yhteiskoulussa suomen ja historian tuntiopettajana 1946–1948. Korpinen toimi äidinkielen opettajana Heinolan yhteislyseossa, vanhempana lehtorina vuodesta 1951. Hän on julkaissut Kalevalaa ja suomen kielen ja indo-eurooppalaisten kielten suhteita käsitteleviä teoksia.
Korpinen asui vuosina 1939–1946 Japanissa. Hänen lähetystyöntekijänä toiminut miehensä kuoli Japanissa 1939 ja Korpinen joutui toisen maailmansodan puhkeamisen vuoksi jäämään Japaniin. Hän pääsi palaamaan Suomeen vasta 1946 ja kirjoitti Japanissa viettämistään vuosista kirjan Seitsemän vuotta sotaisessa Japanissa.
Ritva Larva–Salonen toteaa, että japanista suomennetuista satukokoelmista laajin on Tuulikki Korpisen "Japanilaisia satuja" vuodelta 1949. Korpinen oppi japanin ollessaan lähetystyöntekijänä Japanissa. Muistelukirja ”Seitsemän vuotta sotaisassa Japanissa” kertoo traagisista vaiheista, kun vasta Japaniin saapunut Korpinen jää leskeksi ja pienen poikansa yksinhuoltajaksi. Miehensä toivetta kunnioittaen hän jää lähetystyöhön. Sodan alku yllättää ja pakottaa Korpisen pysymään Japanissa eikä hän läpikulkuviisumivaikeuksien vuoksi pääse palaamaan Suomeen muiden suomalaisten mukana. Sodanaikainen Japani tarjoaa Korpiselle kaikkein kamalimpansa; hän joutuu kohtaamaan kurjuuden, japanilaisten raastavan rasismin sekä näkemään nälkää. Henkinen pakopaikka ja lohtu löytyvät Japanin klassisesta kirjallisuudesta. Vuosikymmeniä myöhemmin julkaistussa haastattelussa Korpinen kertoo: ”Nämä (miehen kuolema ja Japaniin loukkuun jääminen) olivat minulle suuria järkytyksiä, etten ole toipunut niistä vieläkään.” Korpinen pääsi palaamaan Suomeen köyhänä ja rahattomana, mutta matka-arkussa kulkivat rakkaimmat tavarat, kirjat.
Tuulikki Korpisen poika Arto Korpinen muistelee, että Korpinen korosti uudelleen kertoneensa sadut, ei kääntäneensä niitä.
Korpinen toimi myös Heinolan kunnan valtuustossa porvarien edustajana. Myöhemmällä iällä hän uskoi maailman yhteiseen alkukieleen ja kirjoitti teoksia, joissa hän vertaa Suomen, Japanin ja joidenkin muiden maiden mytologioita toisiinsa.
Teoksia

Japanilaisia satuja. Valistus, Helsinki 1949, 2. painos 1964
Seitsemän vuotta sotaisessa Japanissa. WSOY 1949
Ikivanha Kalevala. T. Korpinen, Heinola 1983
Suomen kielen suhde indo-eurooppalaisiin kieliin, muinaisegyptiin ja japaniin sekä uskontojen synkretismi : kursorinen katsaus. T. Korpinen, Heinola 1983
Yhtymäkohtia Fenno-Euroopan ja Afrikan ym. kielissä ja uskonnoissa. T. Korpinen, Heinola 1983
Alussa oli sana ; sisältää esseet Elämän ja kuoleman piikki -symboliikka ; Kylvämiseen, syntymiseen ja yksilöitymiseen liittyvää perussanastoa ; Loppiaisen jälkeen. T. Korpinen, Heinola 1986
Kalevalainen jumalten maailma. T. Korpinen, Heinola 1986
Sammon ainekset. T. Korpinen, Heinola 1986
Jänis-myytti etymologisena impulsina : uusinta tietoa suomen kielen suhteista indoeurooppalaisiin kieliin, japaniin ja muinaisegyptiin. T. Korpinen, Heinola 1995
Toni Kimpimäki

Toni Kimpimäki @ Sonic Kitchen Studio
Toni Kimpimäki (s. maaliskuu 1977) on suomalainen muusikko, miksaaja, äänittäjä, säveltäjä sekä tuottaja. Hän soittaa perkussioita, bassoa, rumpuja, kitaraa, domraa sekä laulaa. Hän työskentelee omassa RedFive Studiossaan. Vuosina 2012–2015 hän soitti suomalaisessa reggae-yhtyeessä Kuningasidea. Tänä aikana Kimpimäki oli mukana kirjoittamassa muutamaa Kuningasidean kappaletta, muun muassa Kuka pelkää kuolemaa ja Pohjolan tuulet. Toni Kimpimäki aloitti äänittäjän uransa 14-vuotiaana. Hänet tunnetaan muun muassa punk- ja poppunk-tuottajana/miksaajana.
Monen levyn takana

Hardcore- ja Punk-musiikin saralla Toni Kimpimäki on merkittävä tekijä. Hänen uralleen on mahtunut satojen levyjen ja promojen tuotanto, äänitys, miksaus ynnä muuta.
Diaspora
Forca Macabra
Oheisvasara
Alakulttuurin Kusipäät
Bolt
Spitfire
Black Lurxx (Germany)
Down my throath
Ratface
Endstand
Manifesto Jukebox
Sven Tuba
Stereojunks
Hero Dishonest
Muuta merkittävää

Toni Kimpimäki sai 2 000 euron Georg Malmstén säätiön apurahan sävellystyöhön vuonna 2004. Lisäksi hän on toiminut Freak-Edin säveltäjänä ja sanoittajana sekä Tonekroupin toisena jäsenenä.
Aune Mänttäri

Aune Mänttäri (o.s. Partanen, 23. heinäkuuta 1936 Kontiolahti – 20. marraskuuta 2023 Hamina) oli suomalainen kauppapuutarhuri ja kansanedustaja.
Mänttäri toimi Suomen Maaseudun Puolueen (1972) ja Suomen Kansan Yhtenäisyyden puolueen (1972–1975) eduskuntaryhmissä. Hän työskenteli kukkakauppiaana Joensuussa (1964–1998) sekä puutarhaviljelijänä Kontiolahdella (1962–1992) ja Vehkalahdella, nykyisessä Haminassa (1998–).
Vuoden 1991 eduskuntavaaleissa Mänttäri oli Naisten puolueen ehdokas. Eduskuntavaaleissa 1995, kunnallisvaaleissa 2008 ja eurovaaleissa 2009 hän esiintyi Itsenäisyyspuolueen listalla ja eduskuntavaaleissa 2019 hän oli Seitsemän tähden liikkeen ehdokas.
Tuulikki Metsola

Paula Tuulikki Metsola (s. 12. joulukuuta 1938 Helsinki) on suomalainen matkaopas, eläkeläinen ja kirjailija.
Metsolan vanhemmat olivat kauppaedustaja Aarne Vilho Rothberg ja Anna Kristiina Luhtasela. Hän kävi keskikoulun ja lukiota. Metsola on asunut Ahvenanmaalla ja vuodesta 2002 Tuusniemellä.
Teoksia

Helenan loma : nuorisoromaani. Päivä, Hämeenlinna 1973
Kastelholman sankari ; kuv. Salli Parikka. Karas-sana, Helsinki 1978
Silta-Annan tupa : romaani. Päivä, Hämeenlinna 1978
Runopisaroita (ystävilleni). T. Metsola, Jomala 1980
Seikkailu Bomarsundissa ; kuv. Salli Parikka. Karas-sana, Lohja 1980
Surusta puhkesi kukka : elämäkertaromaani Gustava Andersonista. RV-kirjat, Vantaa 1982
Rakkaus vaatii ratkaisun : romaani. Päivä, Hämeenlinna 1983
Vaarallinen leikki ; kuvat Salli Parikka-Kuuva. Karas-sana, Lohja 1983
Saariston äiti Teresa. SLEY-kirjat, Helsinki 1987
Viikinkiaarre. Päivä, Hämeenlinna 1989
Kallioluolan arvoitus. Päivä, Hämeenlinna 1991
Silta-Anna, Jumalan timantti : romaani. Kirjaneliö, Helsinki 1991
Kadonnut kivi. Päivä, Hämeenlinna 1993
Karkaileva koira. Päivä, Hämeenlinna 1994
Mukavaa ja vakavaa : kaskuja. T. Metsola, Mariehamn 1995
Salapolttajien jäljillä. Päivä, Hämeenlinna 1995
Varjosta valoon : romaani. Päivä, Hämeenlinna 2002
"Oli rannalla mökki niin harmaa..." : muistelma. Omakustanne 2005
Elämän vaot. Tuulikki Metsola, Tuusniemi 2008
Asylum (Kissin albumi)

| Asylum Kiss |
| --- | --- | --- |

Studioalbumin tiedot
 Äänitetty : kesä–heinäkuussa 1985 Electric Lady -studiolla New Yorkissa
 Julkaistu: 16. syyskuuta 1985
 Formaatti: Vinyylilevy CD-levy C-kasetti
 Tuottaja(t): Paul Stanley ja Gene Simmons
 Tyylilaji: hard rock, glam metal
 Kesto: 38.50
 Levy-yhtiö: Mercury Records
Muut kannet
   Albumin takakansi.
Listasijoitukset
  1. (3 viikkoa, syyskuu 1985)   3. (4. lokakuuta 1985)   11. (lokakuu 1985)   12. (lokakuu 1985)   15. (13. lokakuuta 1985)   18.   20. (5. lokakuuta 1985)   43.   54.   89.
Kissin muut julkaisut
| Animalize 1984 | Asylum 1985 | Crazy Nights 1987 |
Asylum on yhdysvaltalaisen rockyhtye Kissin kolmastoista studioalbumi. Albumin ovat tuottaneet yhtyeen laulaja ja rytmikitaristi Paul Stanley sekä laulaja ja basisti Gene Simmons.
Asylum julkaistiin Mercury Records -levymerkillä 16. syyskuuta 1985, ja yhtyeen kotimaassa Yhdysvalloissa albumi nousi Billboardin albumilistalla korkeimmillaan sijalle 20. Albumin vastaanotto Yhdysvalloissa oli hieman ristiriitainen, mutta tästä huolimatta albumi saavutti kultalevyyn oikeuttavan myyntilukeman jo vajaat kaksi kuukautta julkaisunsa jälkeen. Vaikka vuoteen 1987 mennessä albumia oli myyty Yhdysvalloissa jo platinalevyyn oikeuttava määrä, ei Recording Industry Association of America ole vielä tänäkään päivänä myöntänyt yhtyeelle albumista platinalevyä.
Yhdysvalloissa albumin kappaleista singleinä julkaistiin ainoastaan Paul Stanleyn kirjoittama "Tears Are Falling", joka saavutti Yhdysvalloissa kohtalaisesti menestystä singlenä. Billboardin singlelistalla "Tears Are Fallingin" sijoitus oli vasta 51., mutta Hot Mainstream Rock Tracks -listalla kappale saavutti suurempaa menestystä nousten sijalle 20. Kappaleen musiikkivideosta muodostui singlen kehnommanpuoleisesta menestyksestä huolimatta valtavan suosittu Music Televisionin Dial MTV-ohjelmassa, jossa musiikkivideoa esitettiin niin tiuhaan että Music Television joutui ottamaan käyttöönsä uuden säännön, jonka mukaan ohjelmassa toivottujen videoiden täytyi olla jo muutamia viikkoja vanha että niitä voitaisiin esittää. Myös kappale "Uh! All Night" julkaistiin singlenä Alankomaissa ja Filippiineillä. "Tears Are Fallingin" ja "Uh! All Nightin" ohella myös kappale "Who Wants to Be Lonely" on saavuttanut pienimuotoisen klassikon aseman, ja myös tästä kappaleesta sekä "Uh! All Nightista" tehtiin musiikkivideo.
Albumi on ensimmäinen Kissin studioalbumi, jolla yhtyeeseen albumin ilmestymisvuonna liittynyt soolokitaristi Bruce Kulick soittaa jokaisella kappaleella; hän oli vuoden 1984 Animalize-studioalbumilla esiintynyt nimettömästi ns. "haamusoittajana" kappaleissa "Lonely is the Hunter" ja "Murder in High Heels", kunnes liittyi yhtyeeseen kesken albumia seuranneen kiertueen korvaten Mark St. Johnin soolokitaristina. Asylumilla sessiomuusikkoina toimivat bassoa kappaleessa "Uh! All Night" soittanut Jean Beauvoir sekä joitain rumpuosuuksia albumille äänittänyt Allan Schwartzberg.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | King of the Mountain | Paul Stanley, Bruce Kulick, Desmond Child | Stanley | 4.17 |  |  |  |  |  |
| 2. | Any Way You Slice It | Gene Simmons, Howard Rice | Simmons | 4.02 |  |  |  |  |  |
| 3. | Who Wants To Be Lonely | Stanley, Child, Jean Beauvoir | Stanley | 4.01 |  |  |  |  |  |
| 4. | Trial By Fire | Simmons, Kulick | Simmons | 3.25 |  |  |  |  |  |
| 5. | I'm Alive | Stanley, Kulick, Child | Stanley | 3.43 |  |  |  |  |  |
| 6. | Love's a Deadly Weapon | Stanley, Simmons, Rod Swenson, Wes Beech | Simmons | 3.29 |  |  |  |  |  |
| 7. | Tears Are Falling | Stanley | Stanley | 3.55 |  |  |  |  |  |
| 8. | Secretly Cruel | Simmons | Simmons | 3.41 |  |  |  |  |  |
| 9. | Radar for Love | Stanley, Child | Stanley | 4.02 |  |  |  |  |  |
| 10. | Uh! All Night | Stanley, Child, Beauvoir | Stanley | 4.01 |  |  |  |  |  |
Kokoonpano

Paul Stanley – kitara, basso, laulu
Gene Simmons – basso, komppikitara raidoilla 2 ja 4
Bruce Kulick – soolo- ja komppikitara, taustalaulu
Eric Carr – rummut, perkussiot, taustalaulu
Jean Beauvoir - basso ja taustalaulu kappaleissa "Who Wants to Be Lonely" ja "Uh! All Night"
Allan Schwartzberg - rumpujen jälkiäänitykset
Aiheesta muualla

Asylum (Kissin albumi) Discogsissa. (englanniksi)
Trømborg

| Trømborg |
| --- | --- |
 Trømborg
 Koordinaatit: 59°30′24″N, 11°21′36″E 
Valtio:  Norja
Lääni:  Østfold
Kunta:  Indre Østfold
Pinta-ala:  
 – Maa:  0,22 km²
Väkiluku (2023):  270
 – Väestötiheys:  1 227,3 as./km²
Infobox OKVirheellinen NIMI-arvo: 
Trømborg on taajama Indre Østfoldin kunnassa Østfoldin läänissä Norjassa. Taajaman pinta-ala on 0,22 neliökilometriä ja asukasluku 270 vuonna 2023.
Tomas Johansson

Tomas Mikael Johansson (s. 3. huhtikuuta 1981 Turku) on entinen suomalainen pikajuoksija. Hän edusti Turun Urheiluliittoa, ja hänen valmentajanaan toimi Mika Lehtimäki. Kalevan kisoista Johansson voitti hopeaa ja pronssia 200 metrin juoksussa sekä pronssia 400 metrin juoksussa. Lisäksi hän voitti viestijuoksun SM-kilpailuista hopeaa ja pronssia 4 × 100 metrin viestijuoksussa sekä hopeaa ja pronssia 4 × 400 metrin viestijuoksussa. Virallisissa kilpailuissa Johansson ei ole esiintynyt vuoden 2006 jälkeen.
Asylum (Disturbedin albumi)

| Asylum Disturbed |
| --- | --- | --- |

Studioalbumin tiedot
 Äänitetty : tammi–huhtikuu 2010
 Julkaistu: 31. elokuuta 2010
 Formaatti: CD
 Tuottaja(t): Dan Donegan, David Draiman, Mike Wengren
 Tyylilaji: alternative metal, heavy metal
 Kesto: 52.53
 Levy-yhtiö: Reprise
Listasijoitukset
  2.
Disturbedin muut julkaisut
| Live & Indestructible 2008 | Asylum 2010 | The Lost Children 2011 |
Singlet albumilta Asylum
 ”Another Way to Die” Julkaistu: 14. kesäkuuta 2010  ”Asylum” Julkaistu: 19. heinäkuuta 2011  ”The Animal” Julkaistu: 4. lokakuuta 2010  ”Warrior” Julkaistu: 3. maaliskuuta 2011
Asylum on Disturbedin viides studioalbumi, joka julkaistiin 31. elokuuta 2010. Albumin julkaisupäivän jälkeen Disturbed aloitti Asylum Tour -kiertueen. Albumista julkaistiin myös rajoitettu painos, joka sisältää bonuskappaleet ”Down with the Sickness (live)” ja ”Stricken (live)” sekä Decade of Disturbed -DVD:n.
Asylum sijoittui Billboard-listalla ensimmäiseksi ja myi kultaa Yhdysvalloissa. Suomen albumilistalla albumi sijoittui toiseksi ja pysyi listalla seitsemän viikkoa.
Kappaleet

Kaikki kappaleet säv. ja san. Disturbed, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Remnants (instrumentaalinen intro)  | 2.43 |  |  |  |  |  |  |  |
| 2. | Asylum | 4.36 |  |  |  |  |  |  |  |
| 3. | The Infection | 4.08 |  |  |  |  |  |  |  |
| 4. | Warrior | 3.24 |  |  |  |  |  |  |  |
| 5. | Another Way to Die | 4.13 |  |  |  |  |  |  |  |
| 6. | Never Again | 3.33 |  |  |  |  |  |  |  |
| 7. | The Animal | 4.13 |  |  |  |  |  |  |  |
| 8. | Crucified | 4.37 |  |  |  |  |  |  |  |
| 9. | Serpentine | 4.09 |  |  |  |  |  |  |  |
| 10. | My Child | 3.18 |  |  |  |  |  |  |  |
| 11. | Sacrifice | 4.00 |  |  |  |  |  |  |  |
| 12. | Innocence | 4.31 |  |  |  |  |  |  |  |
| 13. | Ishfwilf (I Still Haven’t Found What I’m Looking For) (piiloraita, U2-cover)  | 5.28 |  |  |  |  |  |  |  |
|  |  | 52.53 |  |  |  |  |  |  |  |
| Deluxe edition |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Leave It Alone | 4.06 |  |  |  |  |  |  |  |
| 15. | Down with the Sickness (live)  | 5.54 |  |  |  |  |  |  |  |
| 16. | Stricken (live)  | 4.16 |  |  |  |  |  |  |  |
| 17. | Living After Midnight | 2.07 |  |  |  |  |  |  |  |
|  |  | 67.02 |  |  |  |  |  |  |  |
| iTunes deluxe edition |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Leave It Alone | 4.06 |  |  |  |  |  |  |  |
| 15. | Down With the Sickness (live)  | 5.54 |  |  |  |  |  |  |  |
| 16. | Stricken (live)  | 4.16 |  |  |  |  |  |  |  |
| 17. | Dissected/Down with the Sickness | 2.07 |  |  |  |  |  |  |  |
| 18. | Dissected/Stupify | 1.45 |  |  |  |  |  |  |  |
|  |  | 70.54 |  |  |  |  |  |  |  |
| Spotify edition -bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 19. | Old Friend | 3.32 |  |  |  |  |  |  |  |
|  |  | 74.26 |  |  |  |  |  |  |  |
Kokoonpano

David Draiman – laulu
Dan Donegan – kitara, taustalaulu
John Moyer – basso, taustalaulu
Mike Wengren – rummut, taustalaulu
Arvostelut

About.com:
AllMusic:
Entertainment Weekly: B–
Imperiumi: 8+/10
Kaaoszine: 8/10
Metacritic: 70/100
Soundi:
Touhun Pojat Lauttasaari

| Touhun Pojat Lauttasaari |
| --- | --- |

Koko nimi:  Touhun Pojat Lauttasaari
Perustettu:  1978
Kaupunki:  Helsinki
Kotiareena:  Lauttasaaren yhteiskoulu
Sarja:  II-divisioona miehissä ja naisissa
Kultaa:  0
Hopeaa:  0
Pronssia:  0
Infobox OKNimi-testi OK: 
Touhun Pojat Lauttasaari on helsinkiläinen koripalloseura, jonka toimialue on Lauttasaari. Nykyään seurassa on joukkueita n.30, kerhoja 3, valmentajia n. 60 ja jäseniä noin 700. ToPoLa oli kaudella 2022-23 lisenssin mukaisella pelaajamäärällä (497 pelaajaa) mitattuna Suomen kymmenenneksi suurin koripalloseura
Historia ja saavutukset

Lauttasaarelaiset koripallojuniorit pelasivat alun perin Torpan Pojissa, mutta matkustamisrasituksen vuoksi lasten vanhemmat päättivät perustaa Lauttasaareen oman joukkueen. ToPoLa perustettiin kevättalvella 1978, ja sen perustajajäseniin lukeutuivat Tom Hynninen, Kari Harjula ja Paavo Suhonen. Touhun Pojat Lauttasaari -nimi pohjautuu Touhu-nimiseen sarjakuvahahmoon, jonka Hynninen keksi rekisterivirastossa, kun aikaisempia nimiehdotuksia Torpan Pojat, Lauttasaari ja Lauttasaaren Torpan Pojat (LaToPo) ei ollut hyväksytty.
ToPoLa tunnetaan ensisijaisesti juniori- ja kasvattajaseurana. Juniorisarjoissa paras saavutus on tyttöjen SM-pronssi vuodelta 1989. Pääsarjassa pelanneita seuran kasvatteja ovat Putte Onnela, Markku Rosokivi, Lassi Utrio, Elias Kajander, Meral Bedretdin, Moona Owusu, Johanna Sillander, Roosa Myllyveräjä, Essi Lyytikäinen, Tetta Lahti ja Lilli Onnela. Valmentajina muualla ovat menestyneet Jarkko Larkas ja Mikko Larkas niin aikuisten kuin nuorten SM-tasolla, sekä nuorten maajoukkueissa.
Seuran edustusjoukkue on korkeimmillaan pelannut miesten I-divisioonassa kaudella 2003–2004 koripallon I-divisioonaan, koska yksi sarjapaikka vapautui Turun NMKY:n ja Ura Basketin yhdistäydyttyä. Visiitti jäi kuitenkin vain yhden kauden pituiseksi joukkueen onnistuttua voittamaan ainoastaan yhden ottelun.
Kaudesta 2013-2014 alkaen ToPoLan naisten ja miesten edustusjoukkueet ovat pelanneet Eteläisen Alueen II-divisioonassa.
Aiheesta muualla

Virallinen kotisivu